open-index/open-wikipedia-markdown huggingface dataset:
Jarl Flaaten Bjørk

**Jarl Flaaten Bjørk** (født 17. september 1975)  er en norsk skuespiller og scenekunstner. 
Han har siden 2006 vært kunstnerisk leder for  hvor han fungerer som både prosjektleder, dramatiker, skuespiller, figurspiller og regissør. 
Kompaniet introduserer ny scenekunst for barn og ungdom på høyt profesjonelt nivå.

## Kunstnerisk virke
Flaaten Bjørk er utdannet ved Akademi for Scenekunst i Fredrikstad  i 2003 og jobber som fysisk skuespiller og scenekunstner. I 2004 arbeidet  Flaaten Bjørk som skuespiller i Teater Joker i blant annet bandmimé-forestillingen *Brødre*. Gjøgleri møter alvor. Angst møter lykke. Eventyr møter krim. Brødre var støttet av Det Åpne Teater, Høgskolen i Oslo, Norsk Kulturråd, Fond for lyd og bilde og Norsk Skuespillerforbunds Fond for Frilansere. 
 
I 2006 laget han soloforestillingen «Seksuell Empati». Forestillingen sto på Norsk scenekunstbruk sitt repertoar og ble produsert med midler fra Utvalg for Den kulturelle skolesekken (ABM Utvikling). I 2007 medvirket Flaaten Bjørk som danser i forestillingen *Juvikfolke* på Det Norske Teatret.

Flaatenbjørk kompani er etter hvert et erfarent kompani, som har produsert forestillinger for Den kulturelle skolesekken i 10 år. Kompaniet har til nå laget 5 forestillinger for ungdom, og én forestilling for barn fra 6 til 10 år. Kompaniet har vært på turne i 12 av landets 18 fylker. Forestillingen *Kandisia* var en samproduksjon med Teater Innlandet.

I sine forestillinger ønsker kompaniet en åpen kommunikasjon mellom senekunstnerne og sitt publikum :

*Spiller man for barn og unge kan man ikke uten videre lene seg på de norske tradisjonelle teaterkonvensjonene. Man kan ikke, som utøver, regne med at publikum uten videre respekterer spilleregler og konvensjoner, og en må derfor gjennom forestillingen fortløpende ha forhandling med publikum om forestillingens spilleregler.*

## Oppsetninger
* *Kandisia*
* *Uten grenser* 
* *djønk2.1*
* *Galskapprosjektet*
* *Seksuell Empati vol. 2 – Identiteter*
* *Seksuell Empati vol. 1 – Handlinger*

## Referanser


## Eksterne lenker
* https://web.archive.org/web/20180502144519/http://flaatenbjork.no/om-kompaniet/
Solheim Cup 1994

**[[Solheim Cup]] 1994** var tredje gangen denne golfturneringen fant sted. Den ble arrangert 21. til 23. oktober 1994 ved The Greenbrier, White Sulphur Springs, West Virginia, USA.  Det amerikanske laget vant tilbake cupen fra det europeiske laget med 13 mot 7 poeng. 

## Lagene

Europa
* Mickey Walker (kaptein) – England
* Helen Alfredsson – Göteborg, Sverige
* Laura Davies – Coventry, England
* Lora Fairclough – Chorley, England
* Trish Johnson – Bristol, England
* Liselotte Neumann – Finspång, Sverige
* Alison Nicholas – Gibraltar
* Catrin Nilsmark – Göteborg, Sverige
* Dale Reid – Ladybank, Skottland
* Annika Sörenstam – Stockholm, Sverige
* Pam Wright – Torphins, Skottland

USA
* JoAnne Carner (kaptein) – Kirkland,Washington
* Donna Andrews – Lynchburg, Virginia
* Brandie Burton – San Bernardino, California
* Beth Daniel – Charleston, Sør-Carolina
* Tammie Green – Somerset, Ohio
* Betsy King – Reading, Pennsylvania
* Meg Mallon – Natick, Massachusetts
* Dottie Mochrie – Saratoga Springs,New York
* Kelly Robbins – Mt. Pleasant, Michigan
* Patty Sheehan – Middlebury,Vermont
* Sherri Steinhauer – Madison, Wisconsin

## Format
Det ble totalt delt ut 20 poeng. På fredag var det fem runder med foursome. Lørdag var det fem runder med fourball. De siste 10 poengene ble delte ut med singlematcher på søndag. Alle ti golfspillerne fra hvert lag spilte hver dagen.

## Matchene
### Fredag
**Foursome**

### Lørdag
**Fourball**

### Søndag
**Singler**

## Se også
*Solheim Cup

## Eksterne lenker
* 1994 Solheim Cup Match Resultater
Årdalsfjord (skip)

**«Årdalsfjord»** er navnet på flere skip:
* DS «Årdalsfjord» (1877) – Lokalrutebåt i Rogaland 1925–1940, tidligere DS «Robert» av Stavanger.
* MS «Årdalsfjord» (1933) – Lokalrutebåt i Rogaland 1946–1951, tidligere dansk og svensk passasjerbåt MS «Gylfe».
* DS «Årdalsfjord» (1912) – Lokalrutebåt i Hordaland 1951–1953, tidligere DS «Askøy» av Bergen.
* MS «Årdalsfjord» (1914) – Lokalrutebåt i Rogaland 1953–1980, tidligere DS «Duen II» av Oslo.
The White Man’s Burden

«**The White Man's Burden**» («Den hvite manns byrde») er et dikt av den engelske forfatteren Rudyard Kipling, utgitt i den amerikanske avisa *The New York Sun* i 1899. Diktet har undertittelen *The United States and the Philippine Islands* og er en støtte til amerikansk kolonisering av Filippinene som USA erobret fra Spania under den filippinsk-amerikanske krigen året før, og andre områder med «fargede» og «primitive» folkeslag. 

Det språklige uttrykket «den hvite manns byrde» og tankeforestillingene i diktet, ble raskt tatt i bruk for å rettferdiggjøre vestlig imperialisme. Diktet hevder at den hvite rase, som ble ansett som mer sivilisert og høyerestående enn andre, har en moralsk plikt til å herske over og «oppdra» disse andre.

## Eksterne lenker
* 
*
Farmasøytisk institutt (UiO)

**Farmasøytisk institutt** er et institutt under Det matematisk-naturvitenskapelige fakultet ved Universitetet i Oslo. 

## Studieprogrammer
* Farmasi (master – fem år)
* Klinisk farmasi (erfaringsbasert master)

## Forskning
Forskningsaktiviteten ved Farmasøytisk institutt er organisert 11 forskningsgrupper. Flere av gruppene er tverrfaglige og går på tvers av instituttets avdelinger og andre institutter ved MN-fakultetet, samt Det medisinske fakultetet.

## Historie
Farmasøytisk institutt ved Universitetet i Oslo (UiO) ble grunnlagt med opptak av de første studentene i 1932 på det nye universitetsområdet Blindern i Oslo. Inntil 1994 var Farmasøytisk institutt den eneste utdanningsinstitusjonen i Norge for farmasøytisk utdannelse på mastergradsnivå (cand. pharm.) og doktorgradsnivå. I 2009 var det master- og bachelorutdanning i farmasi ved 3 universitet og 2 høyskoler i Norge.

Mellom 1672 og 1815 ble apotekere eksaminert ved Universitetet i København. «Examen pharmaceuticum» ble vedtatt ved lov i 1815 og en forberedende «preliminæreksamen» på linje med jurister og medisinere skulle også være bestått ved Universitetet i Christiania. Men dette ble opphevet av stortinget. Mellom 1824 og 1836 ble man apoteker utenfor universitetet. Mellom 1836 og 1861 var det gjennom praksis i apotek og ikke gjennom undervisning en fikk kunnskap, men en lege vurderte hver kandidat gjennom en medhjelpereksamen før kandidaten fikk ta farmasøytisk eksamen.

Krav til en eksamenskandidat i 1861 var:
*kjenne de viktigste legemidlene fra den første norske farmakopé «Pharmacopea Norvegia» (1856)
*forstå farmakopeen som var på latin
*lese, ekspedere og taksere resepter
Etter forslag fra professor i farmakologi, Edvard Poulsson i 1914, som leder av en undervisningskomité ble det bestemt å opprette «farmasøytisk institutt» i 1920 og vedtatt en ny lov om apotekereksamen av Stortinget i 1923, som la om den farmasøytiske utdannelsen fullstendig. 
Byggestart i 1928, og i 1931  ble «Lov om apotekereksamen av 1923» satt i kraft

## Referanser


## Eksterne lenker
* Hjemmeside
Sentralkartoteket for alvorlige sinnslidende

**Sentralkartoteket for alvorlige sinnslidende** har helt siden 1935 lagret pasientinformasjon om nordmenn med psykiske lidelser.

Romanifolket ble nesten per definisjon definert som syke, der de levde på siden av det etablerte samfunnet, i dyp fattigdom og med store sosiale problemer. Først i 1989 slo Datatilsynet fast at registreringen var tvilsom, registeret ble stengt og oversendt til Riksarkivet.
Liste over byer i Litauen

Dette er en liste over byer i Litauen.

Den største byen i Litauen er Vilnius med en befolkning på 541 824. I distriktet Vilnius bor 848 261 mennesker (pr. 1. januar 2006). Dette er en fjerdedel av landets befolkning.

Offisielt finnes det nå 103 steder med bystatus i Litauen. Noen av disse er tettsteder med midlertidig bystatus. Tabellen inneholder alle byer med over 5000 innbyggere ifølge folketellingene 12. januar 1989 og 6. april 2001, samt beregnet folketall for 1. januar 2006. Tallene viser innbyggere i selve byene uten forsteder.

:*Merk: Mange av disse byene var tidligere, særlig før 1918, kjent ved de tyske eller russiske navnene, som ofte er ganske så forskjellige fra de litauiske.*
  
## Liste

## Kart over byene

## Eksterne lenker
* Statistikk 
* World Gazetteer – Aktuelle innbyggertall for Litauens byer
* Historiske innbyggertall
Edward Gross

**Edward «Ed» Gross** (født 1916 i Seattle, død 1985 samme sted) var en amerikansk turner. Han representerte turnforeningen *Los Angeles Athletic Club*.

Han deltok i tumbling i OL 1932 i Los Angeles, der han vant sølv bak landsmannen Rowland Wolfe. USA fikk de tre første plassene i denne konkurransen.

På nasjonalt nivå ble han amerikansk mester (*AAU Championships*) i tumbling i 1933.

## Referanser


## Eksterne lenker
*
Solheim Cup 1996

**[[Solheim Cup]] 1996** var fjerde gangen denne golfturneringen fant sted. Den ble arrangert 20. til 22. september 1996 ved St. Pierre Hotel & Country Club, Chepstow, Wales.  Det amerikanske laget vant cupen igjen og slo det europeiske laget med 17 mot 11 poeng. 

## Lagene

Europa
* Mickey Walker (kaptein) - England
* Helen Alfredsson - Göteborg, Sverige
* Laura Davies - Coventry, England
* Marie-Laure de Lorenzi - Biarritz, Frankrike
* Lisa Hackney - England
* Trish Johnson - Bristol, England
* Kathryn Marshall - Dundee, Skottland
* Joanne Morley - Sale, England
* Liselotte Neumann - Finspang, Sverige
* Alison Nicholas - Gibraltar
* Catrin Nilsmark - Göteborg, Sverige
* Dale Reid - Ladybank, Skottland
* Annika Sörenstam - Stockholm, Sverige

USA
* Judy Rankin (kaptein) - St Louis,Missouri
* Pat Bradley - Westford,Massachusetts
* Brandie Burton - San Bernardino, California
* Beth Daniel - Charleston, Sør-Carolina
* Jane Geddes - Huntington, New York
* Rosie Jones - Santa Ana, California
* Betsy King - Reading, Pennsylvania
* Meg Mallon - Natick, Massachusetts
* Michelle McGann - West Palm Beach, Florida
* Dottie Pepper - Saratoga Springs, New York
* Kelly Robbins - Mt. Pleasant, Michigan
* Patty Sheehan - Middlebury,Vermont
* Val Skinner - Hamilton,Montana

## Format
Det ble totalt delt ut 28 poeng, fordelt på 4 runder med lagspill og fulgt av en runde med singelspill. På fredag morgen var det fire runder med foursome etterfulgt på ettermiddagen av fire runder med fourball. Dette programmet ble gjentatt på lørdag. For de fire rundene på fredag og lørdag ble det delt ut 16 poeng. Ved disse lagrundene spilte hvert av lagene med 2 spillere. De siste 12 poengene ble delte ut med singlematcher på søndag og i disse matchene spilte alle 24 spillerne. 

## Matchene
### Fredag formiddag
**Foursome**

### Fredag ettermiddag
**Fourball**

### Lørdag formiddag
**Foursome**

### Lørdag ettermiddag
**Fourball**

### Søndag
**Singler**

## Se også
*Solheim Cup

## Eksterne lenker
* 1996 Solheim Cup Match Resultater
William Robert Grove

**William Robert Grove** (født 11. juli 1811, død 1. august 1896) var en britisk advokat, dommer og naturvitenskapsmann som bidro til utvikling av energiprinsippet og som var en pioner innen brenselcelleteknologi.

## Referanser
Olavskirken i Tønsberg

**Olavskirken i Tønsberg** var en rundkirke som tilhørte Olavsklosteret i Tønsberg. Kirken er nevnt første gang i 1206. Den ble ødelagt i brann, sannsynligvis under den store bybrannen i 1536.

Baglerkongen Erling Steinvegg ble begravet i Olavskirken da han døde i 1207.

Olavskirken er den eneste rundkirken i Norge, og den største i Norden. Da den ble bygd, på slutten av 1100-tallet, skulle den være en kopi av Den hellige gravs kirke i Jerusalem. Den fungerte både som kirke og borg, siden premonstratermunkene som brukte Olavsklosteret, hadde sterke fiender. Rundhuset, som er hoveddelen av de tre runddelene, var på 23 meter i indre diameter.

Ruinene av kirken kan i dag ses i Storgata, ved Hotell Maritim, der Riksantikvaren drev konserveringsarbeid fra 2007 til 2009. Olavsklosteret ligger på den andre siden av gata. Det ble gravd ut i forbindelse med byggingen av Tønsberg bibliotek som åpnet i 1992. Klosterruinene er tilgjengelig for publikum i kjelleren på biblioteket.  

Foreningen *Rundkirkens venner* i Tønsberg arbeider for å formidle Olavskirkens historie, og ønsker å gjenreise kirken. 

## Referanser



## Litteratur
* Eivind Luthen: *Drømmen om en helligdom.* I Berget, historisk årbok for Tønsberg 2014.

## Eksterne lenker
* Riksantikvaren - Olavskirken i Tønsberg
* 
* Rundkirkens venner , forening for formidling av Olavskirkens historie
* ''Er det noe som er juks, så er det ruinene våre'', artikkel i *[[Tønsbergs Blad]]* om ønske om gjenreising av Olavskirken, 6. juni 2015
Zhanggong

**Zhanggong** (kinesisk: 章贡区; pinyin: *Zhānggòng Qū*) er et bydistrikt i byprefekturet Ganzhou i provinsen Jiangxi i Folkerepublikken Kina. Det har et areal på 40,28&nbsp;km² og teller ca. 556&nbsp;000&nbsp;innbyggere. 

## Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

## Eksterne lenker
* Informasjonsside
Doktor Proktors prompepulver

:*For filmen, se [[Doktor Proktors prompepulver (film)]]*
**Doktor Proktors prompepulver** er en barnebok fra 2007 av Jo Nesbø, illustrert av Per Dybvig. Boka er delt i 22 kapitler og har rundt 50 tegninger.

Boken handler om Lise og Bulle, den nyinnflyttede naboen, og en annen nabo, doktor Proktor, som har funnet opp verdens kraftigste prompepulver. Med er også Trym og Truls som gjør alt de kan for å gjøre livet surt for Lise og Bulle.

## Filmatisering
Boken ble filmatisert med Arild Fröhlich som regissør. Filmen *[[Doktor Proktors prompepulver (film)|Doktor Proktors prompepulver]]* hadde premiere i 2014.

## Referanser


## Eksterne lenker
* Barnebokkritikk - Anmeldelse
* Side2 Nettavisen – Nesbøs kraftige prompepulver 
* ''Doktor Proktors prompepulver'' på Aschehougs hjemmeside
Olavskirken

**Olavkirken** kan referere til:

* Olavskirken på Avaldsnes 
* Olavskirken (Modum)
* Olavskirken (Oslo), kirkeruin fra middelalderen
* Olavskirken i Borg, kirkeruin fra middelalderen
* Olavskirken i Tønsberg, kirkeruin fra middelalderen
* Olavskirken (Trondheim), kirkeruin fra middelalderen
* Olavskirken ruin, kirkeruin i Bamble
* Olavskirken (Tallinn)
* Ólavskirkjan, kirke på Færøyene
* Olavskirken (Österlen)
Şəki

**Şəki** er en by i nordvestre Aserbajdsjan. Den er omgitt av distriktet Şəki, men danner et eget administrativt distrikt.  Per 2020 hadde byen et innbyggertall på .

## Verdensarv
Byens historiske sentrum med palasset til khanen av Şəki ble i 2019 oppført på Unescos verdensarvliste. Det arkeologiske utgravingsstedet Tepebasi Necropolis befinner seg her.

## Referanser




## Eksterne lenker
*
Maiblomsten

**Maiblomsten** er en liten, blomsterformet nål til å sette på jakkeslaget eller lignende. Maiblomsten oppsto i Sverige etter en idé av Beda Hallberg, og har vært solgt i Sverige siden 1907. Norske Kvinners Sanitetsforening (N.K.S.) begynte salg av Maiblomsten i Norge i 1909, senere ble den solgt i samarbeid mellom N.K.S. og Nasjonalforeningen for folkehelsen.

Maiblomsten har tilført N.K.S. og Nasjonalforeningen relativt store inntekter. I perioden 1909-2009 er det rene kronebeløpet (ikke inflasjonsjustert) angivelig på om lag 150 millioner kroner. Inntektene har vært brukt til humanitære formål i de to organisasjonene.

Herman Wildenvey har skrevet et hyllingsdikt til Beda Hallberg og Maiblomsten:
Et frø som falt i hjertenes jord/ 
er blitt til blomster som villig gror/ 
og vokser i millioner/ 
av blanke blomsterkroner/ 
Maiblomsten! Og se i dens spor/ 
blomstrer frelsen/ 
for folkehelsen/ 

## Kilder
* 

## Eksterne lenker
* 
*  Bildedokumentar: Liten blomst med stor rekkevidde - Norske Kvinners Sanitetsforening
Oranjebitter

**Oranjebitter** og **Oranjelikeur** er likører som er fremstilt av destillerte pomeransskall, pomerans og brandy. Forskjellen mellom likørene er at man søtet Oranjelikeur med sukker, mens Oranjebitteren ikke ble søtet. Oranjebitter drikkes under festligheter rundt det Nederlandske kongehuset.

## Opprinnelse
*Oranjelikeur* ble etter 1620 utviklet til ære for en del feltslag Fredrik Henrik vant. Frem til rundt 1800 var drikken relativt ukjent, men etter at kong Vilhelm I fra huset Oranje i 1814 ble overhode for Nederland, ble produktet fornyet og markedsført i usøtet versjon. Derav navnet *Oranjebitter*.
Solheim Cup 1998

**[[Solheim Cup]] 1998** var femte gangen denne golfturneringen fant sted. Den ble arrangert 18. til 20. september 1998 ved Muirfield Village, Dublin, Ohio, USA.  Det amerikanske laget vant igjen cupen ved å slå det europeiske laget med 16 mot 12 poeng. 

## Lagene

Europa
*Kaptein
** Pia Nilsson – Sverige

*Automatisk kvalifisert
** Helen Alfredsson – Göteborg, Sverige
** Laura Davies – Coventry, England
** Marie-Laure de Lorenzi – Biarritz, Frankrike
** Alison Nicholas – Gibraltar
** Trish Johnson – Bristol, England
** Catriona Matthew – North Berwick, Skottland
** Annika Sörenstam – Stockholm, Sverige

* Valgt av kapteinen
** Sophie Gustafson – Särö, Sverige
** Lisa Hackney – England
** Liselotte Neumann – Finspång, Sverige
** Catrin Nilsmark – Göteborg, Sverige
** Charlotta Sörenstam – Stockholm, Sverige

USA
*Kaptein
** Judy Rankin – St Louis,Missouri

* Automatisk kvalifisert
** Donna Andrews – Lynchburg, Virginia
** Brandie Burton – San Bernardino, California
** Tammie Green – Somerset, Ohio
** Pat Hurst – San Leandro, California
** Juli Inkster – Santa Cruz, California
** Christa Johnson – Arcata, California
** Kelly Robbins – Mt. Pleasant, Michigan
** Betsy King – Reading, Pennsylvania
** Meg Mallon – Natick, Massachusetts
** Dottie Pepper – Saratoga Springs, New York

*Valgt av kapteinen
** Rosie Jones – Santa Ana, California
** Sherri Steinhauer – Madison, Wisconsin

## Format
Det ble totalt delt ut 28 poeng, fordelt på 4 runder med lagspill og fulgt av en runde med singelspill. På fredag morgen var det fire runder med foursome etterfulgt på ettermiddagen av fire runder med fourball. Dette programmet ble gjentatt på lørdag. For de fire rundene på fredag og lørdag ble det delt ut 16 poeng. Ved disse lagrundene spilte hvert av lagene med 2 spillere. De siste 12 poengene ble delte ut med singlematcher på søndag og i disse matchene spilte alle 24 spillerne. 

## Matchene
### Fredag formiddag
**Foursome**

### Fredag ettermiddag
**Fourball**

### Lørdag formiddag
**Foursome**

### Lørdag ettermiddag
**Fourball**

### Søndag
**Singler**

## Se også
*Solheim Cup

## Eksterne lenker
* 1998 Solheim Cup Match Resultater
Herzogenaurach

**Herzogenaurach** er en by i den tyske delstaten Bayern, i det sydlige Tyskland. Byen har rundt 23&nbsp;000 innbyggere og dekker et areal på 47,6 km².

I byen ligger hovedkontorene til to av verdens største produsenter av sportsartikler, Adidas og Puma.

## Kjente innbyggere
*Lothar Matthäus
*Adolf Dassler
*Rudolf Dassler

## Bilder

Fil:Herzogenaurach Schloss.JPG|Herzogenaurach slott
Fil:Herzogenaurach Kirche.JPG|Sognekirken
Fil:Herzogenaurach Altes Rathaus.jpg|Det gamle rådhuset


## Referanser


## Eksterne lenker
*
MG30

**Maschinengewehr 1930** (**MG30**) er et maskingevær designet i Tyskland.

Utviklingen av våpenet var det Louis Stange hos Rheinmetall som sto bak, og Louis Schmeisser sto bak designet. Siden produksjon av våpenet var forbudt grunnet Versaillestraktaten, og designet ble forkastet av Reichswehr. Rheinmetall brukte dermed Waffenfabrik Solothurn i Solothurn i Sveits og Steyr-Daimler-Puch i Østerrike som produsenter. Rheinmetall eide selv aksjemajoriteten i det første selskapet. Våpenet ble produsert til de respektive lands militære styrker, under navnet Solothurn S2-100 og Maschinengewehr Solothurn 1930, (**MG30**). 2000-3000 eksemplarer ble også kjøpt av Ungarn, hvor de gikk under navnet Solothurn 31.M Golyoszoro.

Våpenet er kamret for ammunisjon i kaliber 7,92 x 57 mm Mauser, og bruker 30 patroners våpenmagasiner som settes i på venstre side av våpenet. Våpenet kan skytes både halvautomatisk og helautomatisk, avhengig av hvor langt en trykker inn avtrekkeren. Skuddtakten er på mellom 600 og 800 runder pr minutt i helauto-modus. Våpenet kom med en foldbar tofot montert to tredjedeler ned på løpet.

Våpenet var basismodell for MG34 og MG42, og en modifisert utgave ble brukt som standard tysk maskingevær i fly (Flugzeugmaschinengewehr 15). I 1936 ble den modifisert og fikk navnet Flugzeugmaschinengewehr 17, nå med mulighet for beltemating av ammunisjon, samt økt skuddtakt til 1200 r/m.

## Se også
* Liste over maskingeværer
Kjøtt- og fjørfebransjens Landsforbund

**Kjøtt- og fjørfebransjens Landsforbund** (**KLF**) er en interesse- og bransjeorganisasjon som representerer den privateide, frittstående delen av kjøtt-, egg- og fjørfebransjen i Norge.

KLF ble stiftet i 1910. Våren 2007 slo Kjøttbransjens Landsforbund og Fjørfebransjens Landsforening seg sammen til en organisasjon – KLF.

Organisasjonen har 159 medlemsbedrifter fordelt på 182 anlegg. Bedriftene er spredt over hele landet i rundt 100 kommuner og har om lag 4&nbsp;400 årsverk med en omsetning på til sammen 15,5 milliarder kroner (2008).
Medlemsbedriftene består av eggpakkerier, eggproduktfabrikker, slakteri, kjøttindustri og kjøttforretninger. Størrelsen på bedriftene varierer fra små bedrifter med 2–3 ansatte til store slakteri- og kjøttforedlingsbedriftene med flere hundre ansatte.

KLFs medlemsbedrifter har ca. 55 prosent markedsandel i sluttmarkedet for rødt kjøtt, og ca. 36 prosent markedsandel i fjørfekjøttmarkedet. For egg er andelen på ca. 20 prosent (Sluttmarked = dagligvarehandel og storhusholdning).

Innenfor rødt kjøtt står KLFs medlemmer for ca. 28 prosent av den totale slaktemengden i Norge, mens andelen for slakt av fjørfe er på ca. 26 prosent.

KLFs medlemsbedrifter er tilsluttet Næringslivets Hovedorganisasjon (NHO) gjennom NHO Mat og Bio.

Om lag 5&nbsp;.000 norske bønder leverer slakt fast til KLFs medlemsbedrifter, og i tillegg leverer ca. 10&nbsp;000 bønder delvis sine slakt til medlemsbedriftene.

## Eksterne lenker
* 
*
Solheim Cup 2000

**[[Solheim Cup]] 2000** var sjette gangen denne golfturneringen fant sted. Den ble arrangert 6. til 8. oktober 2000 ved Loch Lomond Golf Club, Luss, Dunbartonshire, Skottland.  Det europeiske laget vant for annen gang cupen med 14½ mot 11½ poeng. Carin Koch satte den vinnende putten, etter å ha ligget under med 3 for så å vinne over Michele Redman.

## Lagene
Det europeiske laget bestod av syv automatisk kvalifiserte spillere og i tillegg fem som ble valgt av kapteinen Dale Reid. Det amerikanske laget bestod av 10 automatisk kvalifiserte spillere og to valgt av kapteinen Pat Bradley.

Europa
*Kaptein
** Dale Reid (Kaptein) – Ladybank, Skottland
*Automatisk kvalifiserte
** Sophie Gustafson – Särö, Sverige
** Trish Johnson – Bristol, England
** Laura Davies – Coventry, England
** Alison Nicholas – Gibraltar
** Patricia Meunier-Lebouc – Dijon, Frankrike
** Raquel Carriedo – Zaragoza, Spania
** Annika Sörenstam – Stockholm, Sverige
*Valgt av kapteinen
** Helen Alfredsson – Göteborg, Sverige
** Carin Koch – Kungälv, Sverige
** Janice Moodie – Glasgow, Skottland
** Liselotte Neumann – Finspång, Sverige
** Catrin Nilsmark – Göteborg, Sverige

USA
*Kaptein
** Pat Bradley (Kaptein) – Westford, Massachusetts
* Automatisk kvalifiserte
** Juli Inkster – Santa Cruz, California
** Meg Mallon – Natick, Massachusetts
** Rosie Jones – Santa Ana, California
** Dottie Pepper – Saratoga Springs, New York
** Sherri Steinhauer – Madison, Wisconsin
** Pat Hurst – San Leandro, California
** Kelly Robbins – Mt. Pleasant, Michigan
** Michele Redman – Zanesville, Ohio
** Nancy Scranton – Centralia, Illinois
** Becky Iverson – Escanaba, Michigan
* Valgt av kapteinen
** Brandie Burton – San Bernardino, California
** Beth Daniel – Charleston, Sør-Carolina

## Format
Det ble totalt delt ut 26 poeng, fordelt på 3 runder med lagspill og fulgt av en runde med singelspill. På fredag formiddag var det fire runder med foursome og 4 nye runder med samme spilleform om ettermiddagen. Den tredje runden som ble spilt på lørdag var seks runder med fourball hvor alle 24 spillerne deltok. De siste 12 poengene ble delte ut med singlematcher på søndag og i disse matchene spilte også alle de 24 spillerne. Denne endringen i formatet ble ikke beholdt og i 2002 gikk man tilbake til formatet fra 1998.

## Matchene
### Fredag formiddag
**Foursome**

### Fredag ettermiddag
**Foursome**

### Lørdag
**Fourball**

### Søndag
**Singler**

## Se også
*Solheim Cup

## Eksterne lenker
* 2000 Solheim Cup Match Resultater
Hongta

**Hongta** (kinesisk: 红塔区; pinyin: *Hóngtǎ Qū*) er et bydistrikt i byprefekturet Yuxi i den kinesiske provinsen Yunnan. Det har et areal på 1&nbsp;004&nbsp;km² og teller 400&nbsp;000&nbsp;innbyggere (2004). 

Hongta er administrasjonssete for byprefekturet Yuxi.

## Sigaretter
Det populære kinesiske sigarettmerket Hongtashan produseres i Hongta.

## Eksterne lenker
* Informasjonsside
Xihu (Nanchang)

**Xihu** (kinesisk: 西湖区; pinyin: *Xīhú Qū*) er et bydistrikt i byprefekturet Nanchang i den kinesiske provinsen Jiangxi. Det har et areal på 39,2&nbsp;/&nbsp;41,3&nbsp;km² og teller 441&nbsp;600&nbsp;innbyggere (2006). 

## Eksterne lenker
* Informasjonsside
Digital radio

**Digital Radio**

Det finnes en rekke digitale radioteknologier for kringkasting. Disse er listet her:

* DAB – Digital Audio Broadcast
* DRM – Digital Radio Mondiale
* HD Radio – IBOC FM – AM
* (tidligere) FM eXtra
* RAVIS – Realtime Audiovisual Information System
Die Sprache

***Die Sprache*** er et internasjonalt fagfellevurdert (*peer-reviewed*) språkvitenskapelig tidsskrift som ble etablert i 1949 av Paul Kretschmer, Wilhelm Havers og Wilhelm Czermak. *Die Sprache* fokuserer på hi­sto­ri­sk og komparativ lingvistikk, hovedsakelig på indoeuropeistikk, men tidsskriftet inneholder også artikler om lingvistiske teksttolkninger, epigrafikk (innskrifter) og aspekter av historisk kulturhistorie.

Tidsskriftet bli utgitt av forlaget Harrassowitz (Wiesbaden); som regel utkommer to hefter hvert år. *Die Sprache* er for tiden utgitt av Hannes Fellner, Robert Nedoma og Stefan Schumacher sammen med Wolfgang Hock, Daniel Kölligan, Martin Joachim Kümmel, Melanie Malzahn, Daniel Petit, David Stifter og Paul Widmer.

## Eksterne lenker
* offisielt nettsted ''Die Sprache''
Alix av Frankrike

**Alix av Frankrike** (1150–ca. 1197) var den andre datteren til Ludvig VII av Frankrike og hans første hustru Eleanora av Aquitaine. Hennes eldre søster var Marie Capet, grevinne av Champagne.

Alix fikk navn etter sin tante Petronilla av Aquitaine, som også ble kalt for «Alix». At det ble født en datter istedenfor en hardt tiltrengt sønn var en vesentlig grunn til ekteskapet til foreldrene røk. Hennes foreldre ble snart skilt og selv om prinsessene ble erklært legitime, ble foreldremyndigheten til unge Alix og hennes søster Marie tildelt faren. Deres mor Eleanora forlot det franske hoffet og giftet seg på nytt med Englands konge Henrik II. Kong Ludvig giftet seg også på nytt.

På morsiden hadde Alix sine yngre halvsøsken, Vilhelm IX, greve av Poitiers; Henrik den unge konge; Matilda av England, hertuginne av Sachsen; Rikard Løvehjerte; Geoffrey II, hertug av Bretagne; og Leonora av Aquitaine; Joan av England; og Johan av England. På farsiden hadde de yngre halvsøskene Marguerite; Alys; Filip II August av Frankrike; og Agnes.

Hun ble gift med Theobald V, greve av Blois, i 1164. Hennes søster ble gift med Theobalds bror Henrik I, greve av Champagne. Alix tjente som regent for grevskapet da hennes ektemann dro østover, og ettersom deres sønn ikke var myndig fortsatte hun å fungere som regent i flere år etter Theobalds død i 1191. De fikk til sammen syv barn:

# Theobald (død 1182)
# Ludvig I, greve av Blois, som døde i Konstantinopel i 1205
# Henri (død 1182)
# Philippe (død 1202)
# Marguerite av Blois (død etter 1230), som ble gift med (1) Otto I, greve av Burgund; (2) Gauthier II, seigneur av Avesnes.
# Isabelle av Chartres (1180&ndash;1247/1248), gift med (1) Sulpice av Amboise; (2) Jean de Montmirail 
# Alix av Blois, abbedisse av Fontevraud-klosteret

## Referanser


## Litteratur
* Meade, Marion: *Eleanor of Aquitaine*, 1991
* Wheeler, Bonnie: *Eleanor of Aquitaine: Lord and Lady*, 2002
FLK «Bucentaur»

**FLK «Bucentaur»** (**«Busen»** på folkemunne) var et flytende hvalkokeri som i perioden 1905–1907 tilhørte det norske selskapet Hvalheim ved disponent Johannes H. Giæver i Tromsø, for deretter å bli solgt til Tønsbergs Hvalfangeri.

Skipet ble bygget ved Palmers Shipbuilding & Iron Co. i Newcastle og overlevert rederiet Hall Bros i 1875 som lasteskipet DS «Bucentaur». I 1905 ble hun solgt til A/S Hvalheim, ombygget til hvalkokeri og satt inn i fangst ved Svalbard. Etter ombyggingen var skipets tonnasje 1&nbsp;847,43 bruttoregistertonn og 1&nbsp;150,22 nettoregistertonn. I 1907 ble hun solgt til nyetablerte A/S Tønsberg Hvalfangeri ved disponent Oscar Hytten og utrustet for fangst i Sørishavet ved Framnæs Mek. Verksted og Kaldnes Mek. Verksted. Hun lå deretter i flere sesonger ved Husvik Harbour på Sør-Georgia og tok imot fangst fra de to hvalbåtene HB «Carl» og HB «Mathilde». Fangstbestyrer var Søren Berntsen.

I 1910 etablerte Tønsberg Hvalfangeri en landstasjon i Husvik, og 1914 ble «Bucentaur» solgt til Georg Ellefsens hvalfangstselskap A/S Island, også hjemmehørende i Tønsberg. Året etter ble hun solgt til Harald Bøe i Kristiania og igjen tatt i bruk som lasteskip under navnet DS «Forover». Hun ble nok en gang solgt, i april 1916, denne gang til Olsen & Ugelstad i Kristiania og omdøpt DS «Rutenfjell».

Den 19. februar 1917 gikk «Rutenfjell» på en tysk mine og forliste i posisjon  nordøst for Belle-Île-en-Mer utenfor Bretagne under en reise fra Newcastle til Chantenay med kull. En mann omkom.

Navnet *Bucentaur* stammer enten fra galeiene (*bucintoro*, *bucentoro*) som ble benyttet av dogene i Venezia under den årlige seremonien *Sposalizio del Mar* eller fra et fabelvesen (*bukentavros*, *bucentaur*) i gresk og romersk mytologi, halvt menneske og halvt okse.

## Se også
* Liste over flytende hvalkokerier

## Referanser


## Eksterne lenker
* Per H. Kjærvik: Skipet.com: Norske skipsforlis i 1917 Norsk Skipshistorisk Selskap
*  Fransk side om vraket av DS «Rutenfjell»
James Arnold Taylor

**James Arnold Taylor** (født 1969) er en amerikansk stemmeskuespiller kjent fra blant annet TV-serien *[[Star Wars: The Clone Wars (TV-serie, 2008)|Star Wars: The Clone Wars]]*, og videospillet *[[Ratchet & Clank]]*.

Taylor har også stemmen sin i flere animerte filmer og videospill.

## Eksterne lenker
* 
* 
* ''The Oregon Herald'' – Interview with James Arnold Taylor (Leonardo)- TMNT
* Profile at the Anime News Network
* Interview w/ James about Batman: Brave & the Bold (Legions of Gotham)
Elverum ungdomsskole

**Elverum ungdomsskole** er en ungdomsskole i Elverum kommune. Med rundt 730 elever og 115 ansatte er den blant Norges største ungdomsskoler.

Rektor ved skolen er Audhild Køhl.

## Eksterne lenker
*
Festival Republic

**Festival Republic** (tidligere Mean Fiddler Music Group) er et britisk selskap som driver som promotor for musikkfestivaler. Selskapet har bl.a eierinteresser i parallellfestivalene i Reading og Leeds, det drev London Astoria fra 2000 til 2009 og har kontrakt på ledelse av Glastonburyfestivalen. I Norge kjøpte selskapet rettighetene til Hovefestivalen i 2009 etter at den gikk konkurs i 2008. 

Virksomheten i selskapet omfattet tidligere flere utesteder, det arrangerte turnéer og festivaler, men konsentrerte seg fra 2006 om å drive eksisterende festivaler. Selskapet behold kontrollen på de suksessrike festivalene i Reading og Leeds og annonserte én ny kalt Latitudefestivalen fra 2006. Den er siden arrangert hvert i Henham Park, Southwold, Suffolk i England.

Navneskiftet til Festival Republic kom i 2007 da selskapet konsentrerte seg om et kjerneområde, promotering av festivaler. 

## Festivalproduksjon
*Readingfestivalen
*Leedsfestivalen
*Homelandsfestivalen
*Glastonburyfestivalen
*Phoenixfestivalen
*Risefestivalen
*Latitudefestivalen
*Heavenly Planet (Ny 2009) 
*Hovefestivalen (Kjøpt 2009)
Jóhanna Guðrún Jónsdóttir

**Jóhanna Guðrún Jónsdóttir** (født 1990) er en islandsk sanger. Internasjonalt går hun under artistnavnet **Yohanna.** Hun representerte Island i Eurovision Song Contest 2009. Jónsdóttir ble født i København, men familien flyttet til Island da hun var to år gammel, og hun vokste opp i Hafnarfjörður.

## Plateinnspillinger og utdanning
Som liten sang hun på musikkskole og spilte inn sin første plate da hun var ni år gammel. Albumet *Jóhanna Guðrún 9* ble utgitt 16. oktober 2000, og i 2001 ble hennes andre plate, *Ég sjálf,* gitt ut. I 2003 kom den tredje platen *Jól með Jóhönnu*, en samling av forskjellige julesanger. I 2008 kom hennes første plate som voksenartist, *Butterflies and Elvis*.

Jónsdóttir har studert ved Söngskolinn i Reykjavík, *The Reykjavik Academy of Singing and Vocal Arts*. På Island har hun hatt tre album som har solgt til gull, og ett til platina.

## Eurovision Song Contest 2009
I 2009 deltok hun med sangen «Is It True?» i Söngvakeppni sjónvarpsins, den islandske versjonen av Melodi Grand Prix. I avstemningen vant hun med  stemmer, tilsvarende 28 prosent av stemmene. 

I finalen av Eurovision Song Contest 2009 kom hun på andreplass, bare slått av norske Alexander Rybak og «Fairytale». Sammen med andreplassen i 1999 er dette Islands beste plassering i konkurransen. Sangen «Is It True?» ble en hit i flere land rundt om i Europa, inkludert Norge.

## Norge
I februar 2012 flyttet Jónsdóttir til Norge og Kongsvinger for å jobbe videre med en karriere i Europa og ha lettere tilgang til å reise rundt i flere land. Senere flyttet hun tilbake til hjembyen Hafnarfjörður på Island.

## Diskografi

### Album
* *Jóhanna Guðrún 9* (2000)
* *Ég sjálf* (2001)
* *Jól með Jóhönnu* (2003)
* *Butterflies and Elvis* (2008)

### Singler
* «Is It True?» (2009)
* «I Miss You» (2009)
* «Indian Ropetrick» (2012)
* «Coming Home» (2012)
* « Þú» (2013)
* «Mamma þarf að djamma» (2013)
* «Find a Better Man» (2015)
* «Revolving Doors» (2016)

## Referanser
 

## Eksterne lenker
* 
* 
* 
* 
*  Ríkisútvarpið
*  Söngskolinn
Radio Romerike

**Radio Romerike** var en lokalradio for hele Romerike. De sendte på FM 105 (Nedre Romerike) og 105,6 og 107,9 (Øvre Romerike)

Stasjonen la ned 30. juni 2009

Radio Romerike var eid av A-pressen og Jærradiogruppen. Lokalradioen hadde tilhold i Mediehuset Romerike.
Frekvensene er i dag overtatt av Radio Metro (FM 107,9 og 105,6) og The Beat (FM 105)

## Eksterne lenker
* Radio Romerikes nettsted
MGPjr 2009

**Melodi Grand Prix Junior 2009**, offisielt **MGPjr 2009**, var den åttende utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 5. september 2009, og ti sanger deltok. Vinneren ble Jørgen med sangen «Din egen vei». Han representerte Norge i MGP Nordic i Stockholm, der han kom på en delt tredjeplass. 

## Sendingen
NRK fikk inn 540 melodier i den åpne konkurransen, og en jury plukket ut ti av dem til finalen i Oslo Spektrum lørdag 5. september 2009. For første gang var ikke Stian Barsnes-Simonsen programleder, i stedet tok Kåre Magnus Bergh og Marthe Sveberg Bjørstad over programlederjobben. Barsnes-Simonsen var imidlertid gjest i salen og hadde en mindre rolle under sendingen. 

Finalen åpnet med et potpurri av tidligere MGPjr-vinnere, og fjorårets vinnere, The BlackSheeps, avsluttet med «Oro jaska beana». Deretter framførte alle finalistene sangene sine, og tv-seerne stemte fem av dem til superfinalen. Der ble de fem superfinalist-sangene framført på nytt, før seerne stemte om igjen. The BlackSheeps spilte også sin nyeste sang, «Edwin» i pausen før avstemningen.  

Vinneren ble kåret av seernes stemmer, og det var bare mulig å stemme via SMS. I motsetning til tidligere år offentliggjorde ikke NRK de fulle stemmetallene på superfinalistene. Bare andreplassen og vinneren ble offentliggjort. Vinneren ble 13 år gamle Jørgen Dahl Moe fra Andebu i Vestfold.  

## Resultat
**Første runde**

**Superfinalen**

I superfinalen møttes de fem deltakerne som fikk mest stemmer av publikum i første runde. Bare førsteplassen og andreplassen ble offentliggjort.  

## Hendelser
**MGP Nordic 2009**

Både vinneren Jørgen og andreplassen Mystery gikk videre til MGP Nordic i Stockholm 28. november 2009. Finland, Sverige, Danmark og Norge deltok med to låter hver, og den beste sangen fra hvert land gikk videre til en superfinale. Jørgen avanserte til superfinalen der han kom på en delt tredjeplass med Finland. Danmark ble nummer to, mens Sverige vant sin første seier i MGP Nordic. Dette var siste gang MGP Nordic ble arrangert. Årsaken var at Danmark ønsket å satse på sin nasjonale finale, mens Sverige la sin nasjonale konkurranse, *Lilla Melodifestivalen*, på is fram til 2012. Dette var dermed siste gang den norske vinneren gikk videre til en skandinavisk eller europeisk finale.

NRK ga ut de norske sangene på samlealbumet *Melodi Grand Prix Junior 2009*. Albumet lå ni uker på VG-lista, og nådde førsteplass som høyeste notering.

## Se også
* MGP Nordic 2009
* Melodi Grand Prix 2009

## Referanser


## Eksterne lenker
* MGPjr – offisiell side
Yuehu

**Yuehu** (kinesisk: 月湖区; pinyin: *Yuèhú Qū*) er et bydistrikt som tilhører byprefekturet Yingtan i den kinesiske provins Jiangxi. Det har et areal på 137&nbsp;km² og teller 196&nbsp;000&nbsp;innbyggere. 

## Eksterne lenker
* Informasjonsside
Attentatet i Apeldoorn 2009

**Attentatet i Apeldoorn 2009** var et attentat mot den nederlandske kongefamilien som fant sted 30. april 2009.

Under feiringen av nasjonaldagen (Koninginnedag) i byen Apeldoorn øst i Nederland kjørte en mann en bil med høy fart inn i en parade som passerte gjennom byen. Paraden ble ledet av en åpen buss med den nederlandske kongefamilien. Ingen av de kongelige kom til skade, men fire tilskuere som sto langs gaten og overvar paraden ble drept da de ble truffet av bilen og tre døde senere på sykehuset (inkludert sjåføren). Videre ble totalt ti skadet, to alvorlig og åtte lettere. Blant de skadde var tre barn. Attentatet er trolig det første mot den nederlandske kongefamilien i moderne tid.
 
Sjåføren, identifisert som en 38 år gammel, mannlig nederlandsk statsborger kalt Karst Tates, overlevde angrepet til tross for å ha kjørt bilen, en svart Suzuki Swift, gjennom flere franske gjerder før ferden endte i høy fart mot monumentet «de Naald». Han ble reddet ut av brannmenn og politi, før han ble arrestert og kjørt til sykehus, der han natt til fredag 1. mai døde. 

På offentlige bygninger ble flagg firt på halv stang, og de fleste planlagte festlighetene ble avlyst klokken 12.15. Enkelte aktiviteter, som en konsert på Museumplein i Amsterdam, ble gjennomført i en forkortet form av sikkerhetshensyn.

## Referanser
Hvaler ungdomsskole

**Hvaler ungdomsskole** er en tidligere ungdomsskole i Hvaler kommune. Skolen het tidligere Asmaløy skole, men ble i skoleåret 2006/07 omgjort til ungdomsskole. Skoleelever fra Asmaløy ble fordelt mellom Åttekanten skole og Floren skole. Skolen har ca. 159 (1. halvår 2009) elever og ca. 20 ansatte (lærere, assistenter, rektor, sekretær). 

Skolen har nå slått seg sammen med barneskolen, og heter Hvaler barne-og ungdomsskole (HBU).

## Arkitektur
Da skolen ble bygget i 1987 var det ni klasserom fordelt på tre skolebygg. Skolen hadde også et adminstrasjonssbygg og en felleshall med heimkunnskap, kunst og håndverksrom, sløyd, gymsal og et musikkrom. Skolen har blitt bygget på to ganger. Første gang i 1990-årene, da som klasserom for 1. klasse, kjøkken og skolefritidsordning, men dette er nå omgjort til auditorium. Den andre gangen det ble bygget på var i tusenårsskiftet, da gymsalen ble på størrelse med en håndballbane (40 m &times; 20 m), kafeteria, musikkskole, fritidsklubb og fire ekstra garderober.

## Referanser
Cowboys from Hell (sang)

**«Cowboys from Hell»** er en sang av heavy metal-bandet Pantera, og kommer fra albumet med samme navn. Pantera brukte «Cowboys from Hell» (eller forkortelsen, CFH) aktivt i merkevarebygging og i sine salgsvarer. Sangen viser spesielt frem Dimebag Darrells spillestil. Tekstene i sangen handler om det faktum at bandet kommer fra Texas, en stat som ikke akkurat er kjent for å være hjemstedet for mange suksessfulle metalband, og at de kom seg ut av staten og frem til verden.

«Cowboys from Hell» ble rangert som nummer 35 på VH1s 40 Greatest Metal Songs.

## Popkultur
En coverversjon av sangen ble brukt på videospillet Guitar Hero, og en konsertversjon av sangen skal bli å finne på Guitar Hero: Greatest Hits.

## Referanser
S’more

**S'more** er en søtsak som er populær i USA og Canada, og enkel å lage. Det er en sandwich av graham cracker. Inni sandwichen legges først en bit sjokolade og så en grillet marshmallow, og så klemmes den sammen.

Betegnelsen S'more brukes også på ferdigprodukter som inneholder både sjokolade og marshmallow.

## Eksterne lenker
*
Solheim Cup 2002

**[[Solheim Cup]] 2002** var sjuende gangen denne golfturneringen fant sted. Den ble arrangert 20. til 22. september 2002 ved Interlachen Country Club, Edina, Minnesota, USA.  Det amerikanske laget vant for femte gang med resultatet 15½ mot 12½ poeng. Rosie Jones tok det avgjørende poenget med seieren over Karine Icher. I denne utgaven av Solheim Cup var det første gang en norsk spiller deltok, nemlig Suzann Pettersen. 

## Lagene
Det var opprinnelig meningen at det europeiske laget skulle bestå av sju automatisk kvalifiserte spillere og fem utpekte spillere, men den sjuenede plass var delt slik at det ble åtte eight automatisk kvalifiserte spillere og bare fire som ble plukket ut av kaptein Dale Reid. Det amerikanske laget bestod av 10 automatisk kvalifiserte spillere og to som kaptein Patty Sheehan valgte ut.

Europa
*Kaptein
** Dale Reid (Kaptein) - Ladybank, Skottland

*Automatisk kvalifisert
** Annika Sörenstam - Stockholm, Sverige
** Raquel Carriedo - Zaragoza, Spania
** Karine Icher - Chateauroux, Frankrike
** Paula Marti - Barcelona, Spania
** Sophie Gustafson - Särö, Sverige
** Suzann Pettersen - Oslo, Norge
** Iben Tinning - København, Danmark
** Maria Hjorth - Falun, Sverige

*Valgt av kapteinen
** Laura Davies - Coventry, England
** Helen Alfredsson - Göteborg, Sverige
** Carin Koch - Kungälv, Sverige
** Mhairi McKay - Glasgow, Skottland

USA
*Kaptein
** Patty Sheehan (Kaptein) - Middlebury,Vermont

*Automatisk kvalifiserte
** Juli Inkster - Santa Cruz, California
** Laura Diaz - Scotia, New York
** Rosie Jones - Santa Ana, California
** Michele Redman - Zanesville, Ohio
** Cristie Kerr - Miami, Florida
** Meg Mallon - Natick, Massachusetts
** Beth Daniel - Charleston, Sør-Carolina
** Wendy Ward - San Antonio, Texas
** Emilee Klein - Santa Monica, California
** Kelli Kuehne - Dallas, Texas

*Valgt av kapteinen
** Kelly Robbins - Mt. Pleasant, Michigan
** Pat Hurst - San Leandro, California

## Format
Formatet ble noe endret fra det som ble benyttet i 2000. Det ble totalt delt ut 28 poeng, fordelt på 4 runder med lagspill og fulgt av en runde med singelspill. På fredag morgen var det fire runder med foursome etterfulgt på ettermiddagen av fire runder med fourball. Dette programmet ble gjentatt på lørdag. For de fire rundene på fredag og lørdag ble det delt ut 16 poeng. Ved disse lagrundene spilte hvert av lagene med 2 spillere. Alle spillerne måtte spille minst en runde de første 2 dagene. De siste 12 poengene ble delte ut ved singlematcher på søndag og i disse matchene spilte alle 24 spillerne.

## Matchene
### Fredag formiddag
**Foursome**

### Fredag ettermiddag
**Fourball**

### Lørdag formiddag
**Foursome**

### Lørdag ettermiddag
**Fourball**

### Søndag
**Singler**

## Se også
*Solheim Cup

## Referanser


## Eksterne lenker
* 2002 Solheim Cup Match Resultater
Uteseiler

En **uteseiler** var en sjømann som av forskjellige grunner sjelden eller aldri vendte tilbake til sitt opprinnelige hjemland, og vanligvis brukte svært kort tid på å bytte fra et hyreforhold til et nytt når muligheten for avmønstring var der.

I bøker og diktning skildres han dels som en romantisk figur «med saltvann i blodet» og kurs for fjerne himmelstrøk – og dels som en tragisk person med problemer med å knytte seg inn i noen annen sosial sammenheng enn det litt løse fellesskapet som sjøen kunne by på, med ofte sterk festing under land.
Maiji

**Maiji** (麦积区 *Màijī Qū*) i den kinesiske provinsen Gansu er et bydistrikt i byprefekturet Tianshui. Det har et areal på 3&nbsp;452&nbsp;km²  og teller ca. 580&nbsp;000&nbsp;innbyggere (2004).

## Eksterne lenker
* Infoside
Argentinas herrelandslag i basketball

**Argentinas herrelandslag i basketball** er landslaget i basketball som representerer Argentina i internasjonale konkurranser.

Landslaget er nå rangert som nummer 1 i FIBA-rankingen, og var også det første laget til å vinne verdensmesterskapet i basketball i 1950.

## Nåværende lagoppstilling

## Se også
* Argentinas kvinnelandslag i basketball

## Eksterne lenker
*
Wudu (Longnan)

**Wudu** (kinesisk: 武都区; pinyin: *Wǔdū Qū*) er et bydistrikt i byprefekturet Longnan i den kinesiske provins Gansu. Det har et areal på 4&nbsp;683&nbsp;km² og teller ca. 540&nbsp;000&nbsp;innbyggere (2004). 

## Samferdsel
Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.

## Eksterne lenker
* Informasjonsside
Yuhui

**Yuhui** (kinesisk: 禹会区; pinyin: *Yǔhuì Qū*) er et bydistrikt i kinesiske provinsen Anhui. Det tilhører byprefekturet Bengbu. Yuhui har et areal på 125,21 km² og teller 230&nbsp;000 innbyggere (2004). Det ligger på sørbredden av elven Huai He.

## Administrative enheter
**Subdistriktene** Chaoyang (朝阳街道), Diaoyutai (钓鱼台街道), Zhanggongshan (张公山街道), Daqing (大庆街道), Weisi (纬四街道)

**Storkommunen** Qinji (秦集镇)

**Kommunen** Changqing (长青乡)

## Eksterne lenker
* Informasjonsside
Qingyunpu

**Qingyunpu** (kinesisk: 青云谱区; pinyin: *Qīngyúnpǔ Qū*) er et bydistrikt som tilhører byprefekturet Nanchang i den kinesiske provinsen Jiangxi. 

Det har et areal på 40,4&nbsp;km² og teller 260&nbsp;000&nbsp;innbyggere. 

## Eksterne lenker
* Informasjonsside
Anyuan (Pingxiang)

**Anyuan** (kinesisk: 安源区; pinyin: *Ānyuán Qū*) er et bydistrikt i den kinesiske provinsen Jiangxi. Det ligger under byprefekturet Pingxiang. Det har et areal på 212&nbsp;km² og teller ca. 430&nbsp;000&nbsp;innbyggere. 

En kjent maoistisk propagandamaleri, «Formann Mao besøker Anyuan», er knyttet til dette stedet. bildet viser den unge Mao Zedong som reiser til Anyuan for å lede en gruvearbeiderstreik.

## Eksterne lenker
* Informasjonsside
Cemetery Gates

:*For Smiths-sangen «Cemetery Gates», se albumet *The Queen Is Dead**

«**Cemetery Gates**» er en sang av [[heavy metal]]-bandet [[Pantera]]. Sangen er det femte sporet på albumet ''[[Cowboys from Hell]]'', bandets femte album og andre med [[Phil Anselmo]] som vokalist (selv om albumet blir sett på som deres første "ekte" album, da de tidligere ofte blir utelatt). «Cemetery Gates»" viser spesielt frem Anselmos ferdigheter som vokalist, som konkluderer med høye, skrikende noter som blir svart av [[Dimebag Darrell]] på gitar. Tekstene forteller om en avdød kvinne i slekten eller en kvinnelig venn, og om å dø eller begå selvmord, og deretter møte henne i etterlivet. 

«Cemetery Gates» fikk mye spilletid på radiostasjoner, og har etter hvert blitt en av Panteras mest populære sanger. Lesere av ''[[Guitar World]]'' stemte bandets gitarsolo til den 35. beste noensinne, som var Dimebag sin nest høyest rangerte solo, like etter soloen på «**Floods*'».

En kortere versjon av «Cemetery Gates», uten den akustiske begynnelsen, ble også gitt ut på musikkvideo. En kortere, fem minutter og førti-syv minutter lang versjon fulgte med på lydsporet fra filmen *Tales from the Crypt Presents Demon Knight* i [[1995]]. Panteras konsertalbum, *Official Live: 101 Proof*, inkluderer en tolkning som varer i seks og et halvt minutt.

Etter Dimebags død ble sangen fremført av [[Dream Theater]] som en hyllest under [[Gigantour]]. Bandet fikk med [[Russell Allen]] fra [[Symphony X]] på scenen under det første verset, [[Burton C. Bell]] fra [[Fear Factory]] under det andre, mens [[Dave Mustaine]] fra [[Megadeth]] kom på under den avsluttende soloen.

[[Between the Buried and Me]] har også en [[coverlåt|coverversjon]] på albumet *The Anatomy Of''.
Xinzhou (Shangrao)

**Xinzhou** (kinesisk: 信州区; pinyin: *Xìnzhōu Qū*) er et kinesisk bydistrikt i provinsen Jiangxi. Det ligger under byprefekturet Shangrao.  Det Xinzhou har et areal på 309&nbsp;km² og teller ca. 372&nbsp;000&nbsp;innbyggere. 

## Eksterne lenker
* Informasjonsside